AIŠKINAMASIS RAŠTAS

Dėl sutikimo perimti valstybės turtą Molėtų rajono savivaldybės nuosavybėn

**1. Parengto tarybos sprendimo projekto tikslai ir uždaviniai**

Molėtų rajono savivaldybės administracija (toliau – Administracija), vadovaudamasi 2018 m. sausio 2 d. vandens transporto priemonių nuleidimo vietų Molėtų rajone statybos rangos sutartimi Nr. A14-2/VPS-2018-1-AARP (toliau – Sutartis), 2018 m. vykdė projektus, kurių metu įrengė vandens transporto priemonių nuleidimo vietas. Pagal Sutarties nuostatas ir, atsižvelgdama į Lietuvos Respublikos aplinkos ministerijos 2019 m. sausio 10 d. raštą Nr. (12)-D8-138 „Dėl statinių įregistravimo“ (toliau – raštas), Administracija pastatytą nekilnojamąjį turtą įregistravo Nekilnojamojo turto registre Aplinkos ministerijai patikėjimo teise valdyti. Turto finansavimo šaltinis – valstybės biudžeto lėšos.

Rašte nurodyta, kad turtas, gavus Molėtų rajono savivaldybės tarybos sutikimą priimti valstybės turtą Savivaldybės nuosavybėn, Lietuvos Respublikos Vyriausybės nutarimu bus perduotas Molėtų rajono savivaldybei savarankiškosios savivaldybės funkcijos - sąlygų verslo ir turizmo plėtrai sudarymo ir šios veiklos skatinimo - įgyvendinimui.

Parengto tarybos sprendimo projekto tikslas – sutikti perimti valstybės turtą Savivaldybės nuosavybėn savarankiškosios savivaldybės funkcijos įgyvendinimui ir perduoti jį Administracijai valdyti, naudoti ir disponuoti juo patikėjimo teise.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 38 punktas, 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktas, 12 straipsnio 1 ir 2 dalys, 20 straipsnio 1 dalies 5 punktas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – bus įgytas nekilnojamasis turtas savivaldybės nuosavybėn.

Neigiamų pasekmių nenumatoma.

**4. Priemonės sprendimui įgyvendinti**

Bus parengti ir pasirašyti turto perėmimo ir perdavimo aktai.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracija.